03/01/2018 | Administración LocalMunicipal
Arzúa
Aprobacion definitiva modificación ordenanza precio publico emision publicidade na radio

ANUNCIO DE APROBACIÓN DEFINITIVA DA MODIFICACIÓN ORDENANZA REGULADORA DO PREZO PÚBLICO POLA EMISIÓN DE PUBLICIDADE A TRAVÉS DA EMISORA DE RADIO MUNICIPAL O Concello Pleno, en sesión celebrada o día 03.11.2017, aprobou provisoriamente a modificación da Ordenanza reguladora do Prezo Público pola emisión de publicidade a través da emisora de radio municipal. Durante o período de exposición ao público non se formularon reclamacións, elevandose a definitivo o acordo provisional relativo á aprobación desta ordenanza citada, adoptado en aplicación dos artigos 41 a 47 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais Co fin de darlle cumprimento ao principio constitucional de publicidade das normas e dacordo co disposto no artigo 49 da Lei de bases do réxime local, publícase agora o acordo de aprobación definitiva, así como o texto íntegro da ordenanza no seguinte sentido: “Primeiro.- Aprobar inicialmente a modificación da ordenanza reguladora do prezo público pola emisión de publicidade a través da emisora municipal da radio. Segundo.- Expoñer ao público o expediente no Taboleiro de Editos da Casa do Concello e no Boletín Oficial da Provincia, durante o prazo de trinta días hábiles, durante os cales os interesados poderán presentar reclamacións e suxerencias. Terceiro.- Que, para o suposto de que non se presenten reclamacións contra dita ordenanza, durante ese período de información pública, considerarase elevado a definitivo o acordo de aprobación inicial. Cuarto.- Para o anterior suposto (de aprobación tácita) publicarase integramente –o texto da referida ordenanza así como este acordo de aprobación- no Boletín Oficial da Provincia. Sen que poida entrar en vigor a ordenanza ata que sexa publicada en dito Boletín, e transcorra tamén o prazo de quince días hábiles a que se refire o artigo 70 nº 2, en relación co artigo 65 nº 2, da da Lei 7/1985 de 2 de abril; e comezará a aplicarse a partir do día seguinte, permanecendo en vigor ata a súa modificación ou derogación expresa.” ORDENANZA REGULADORA DO PREZO PUBLICO POLA EMISION DE PUBLICIDADE A TRAVÉS DA EMISORA DE RADIO MUNICIPAL. Artigo 1.- Concepto De conformidade co previsto no artigo 117, en relación co artigo 41, suposto B), ambos da Lei 39/88, de 28 de decembro, e tendo en conta tamén o disposto no artigo 3%, número 2 da Lei 11/1991, do 8 de abril, de Organización e Control das Emisoras Municipais de Radiodifusión Sonora, este Concello establece o prezo público pola prestación dun servicio consistente na emisión de publicidade a través da radio municipal, que será esixido conforme ó disposto na presente ordenanza. Artigo 2.- Obrigados ó pago Estarán obrigados ó pago do prezo público regulado nesta Ordenanza as persoas e entidades que se beneficien dos servicios de publicidade referidos no artigo anterior, e segundo as disposicións da presente Ordenanza. Artigo 3.- Contía O importe do prezo público regulado nesta Ordenanza fixarase nas seguintes tarifas: I) Por anuncios publicitarios a razón de dúas cuñas diarias, en diferentes horarios de emisión, que deberán ser contratados con carácter mensual= 54,09 Euros; mentras que si a contratación se realiza trimestralmente gozarán dunha bonificación do 20%, quedando en consecuencia 129,82 Euros. II) Con motivo da chamada “Campaña de Nadal” - que comprendería dende o día 10 de decembro ata o 6 de xaneiro-, poderase contratar a emisión de saúdos e felicitacións de Nadal. Esta campaña constaría dun anuncio diario de felicitación ós clientes, no caso de empresas e ós socios, no caso de asociacións. Ditos anuncios terán dereito a elaboración de cuña correspondente, que será gratuíta. O prezo de cada anuncio será de 3 Euros. III) Por programación de cuñas publicitarias: 12,02 Euros. IV) As esquelas e os cabos de ano estarán exentas do pago do prezo público, e emitiranse dous días en cada un dos informativos. V) Por patrocinios de casas comerciais: A) Tratandose de programas cortos ( de duración máxima de 15 minutos), a razón de dúas promocions ou referencias en cada programa de emisión diarai, que deberá ser contratado con carácter mensual= 72,12 Euros; mentras que se a contratación se realiza con carácter trimestral gozarían dunha bonificación do 20%, quedando, en consecuencia, cifrado en 173,09 Euros. B) Tratándose de programas largos ( de máis de 15 minutos de duración), a razón de tres promocións ou referencias en cada programa de emisión diaria, que deberá ser contratado con carácter mensual= 120,20 Euros; mentras que si a contratación se realiza con carácter trimestral, gozaría dunha bonificación do 20%, quedando, en consecuencia, cifrado 288,48 Euros. C) Sección de necrológicas.- Patrocionio anual, con dereito a unha referencia en cada programa: 360,60 Euros. D) Patrocinio do programa “Arzúa en xogo”.- Os luns e venres e outros días en que exista algún acontecemento deportivo de relevancia. Patrocinio anual, con dereito a dúas referencias en cada programa: 360,60 Euros. Todos estos prezos serán incrementados co IVA vixente no momento en que se formalice o contrato. VI) Por anuncios publicitarios de mercavenda de inmobles ou outros enseres, a razón de dúas inserccións diarias en horario de mañá e tarde que deberán ser contratados con carácter semanal= 12,00 euros; ou mensual= 30,00 Euros. Artigo 4.- Normas de xestión 1.- As cantidades esixibles con arreglo ás tarifas fixadas no artigo 3º anterior esixiranse por razón de cada emisión publicitaria en base á liquidación correspondente, que poderá ser abonada directamente polo interesado na entidade bancaria que se fixe ou mediante orde asinada deste para proceder ó adebedamento e domiciliación de ditas tarifas na conta bancaria que designe.2.- As persoas ou entidades interesadas na difusión de espacios publicitarios deberán solicitar previamente a especificación da cuña publicitaria ou promoción comercial interesada, así como o período de duración da súa emisión; e elo mediante instancia dirixida ó Sr. Alcalde, que será trasladada ó Director da emisora de radio, ou persoa que o sustitua, para súa valoración e informe previo.3.- A autorización da emisión será competencia do Sr. Alcalde, ou noutro caso, do Concelleiro en quen delegue, que teña atribuidas competencias en relación co servizo de radio municipal; procedéndose unha vez dictada a resolución correspondente a emisión da liquidación do prezo público correspondente.4.- As cuñas publicitarias emitiranse sen que se interrumpa a continuidade dun programa, salvo no caso de que dito programa sexa patrocinado pola mesma casa comercial titular da cuña.5.- No mesmo bloque publicitario non se poderán insertar cuñas de publicidade de casas comerciais que traballen no mesmo ámbito de competencia.6.- Cando se solicitase a emisión dalgún anuncio publicitario, ou dalgún patrocinio de programas por casas comerciais, que considere que poden atentar contra a Constitución, as leis, as persoas ou a moral ou as boas cotumes, quedará en suspenso a resolución acerca da súa emisión, ata que se pronuncie ó respecto o Pleno do Concello.7.- O Alcalde, actuando como representante legal do Concello, reservase o dereito a dispor a emisión de aqueles anuncios, cuñas ou spots publicitarios que xuzgue oportuno, por considerar que poideran prestar un servicios público ós veciños ou resultar de interese para a colectividade local; que deberá emitirse en momentos que non perxudiquen as emisións sobre publicidade que xa estivesen contratadas.8.- Toda a publicidade que se pretenda emitir a través da emisora municipal de radio deberá facerse en galego. Artigo 5.- Obriga de pago 1.- As obrigas de facer fronte ó pago do prezo público regulado nesta Ordenanza nace dende o momento do acordo de Resolución da Alcaldía que autoriza a emisión, unha vez expedido o impreso de liquidación correspondente.2.- Cando por causas non imputables ó obrigado ó pago deste prezo público, o servizo autorizado non poidera ser prestado, procederá -a solicitude do interesado- a devolución do importe que fora satisfeito, previo informe do Director da emisora xustificativo dos motivos que poideran dar lugar a devolución.3.- Para o suposto de que algunha liquidación fora devolta, efectuarase un requerimento, outorgando un prazo de dez días aos interesados para presentar alegacións, advertindolle: 1. Que se non atende o pagamento daráselle de baixa a emisión da cuña ou promoción que se fora ou estivera emitindo, mediante notificación da Resolución da Alcaldía correspondente.2. Que se tramitará o procedemento de recadación das cotas adebedadas en vía de prema con ofrecemento dos recursos procedentes. Nas devolucións de recibos por causas non derivadas de erros materiais ou outros non imputabeis ao Concello, o importe das cotas incrementarase nun 10% sobre as contías dos recibos devoltos para compensar a actividade administrativa que se xenera nos procedementos de requerimento e novas remesas de cobro que tiveran que realizarse. Disposición final A presente ordenanza -tal como quedou modificada- entrará en vigor unha vez fora publicado íntegramente o seu texto no Boletín oficial da Provincia, e transcurrise o prazo de 15 días hábiles a que se refire o artigo 70, número 2, en relación co artigo 65, número 2, da Lei 7/1985, de 2 de abril, e comenzará a aplicarse a partir do día seguinte a aquel en que esto se cumpla, permanecendo en vigor ata que se acorde a súa modificación ou derogación. Arzúa, 28 de decembro de 2017 O alcalde-presidente Asdo. José Luis García López